Sepahtu Reunion Live

***Sepahtu Reunion Live*** merupakan **sitkom** **komedi** yang pertama dirakamkan secara langsung di **Astro Warna**. Masih mengekalkan konsep yang sama seperti sitkom ***Pi Mai Pi Mai Tang Tu*** dan ***Senario*** iaitu lakonan sketsa dilakukan di hadapan penonton di dalam studio. Sitkom ini merupakan idea asal daripada **Jep Sepahtu** yang merupakan ahli kumpulan Sepahtu. Sketsa yang dipersembahkan merupakan isu-isu semasa yang berlaku disekeliling masyarakat dan sarat dengan mesej serta pengajaran yang boleh dijadikan teladan dan panduan hidup.  

Sitkom ini diserikan dengan artis jemputan dan cameo pada setiap minggu. Penampilan cameo yang diperkenalkan menjadi kesukaan ramai peminat dimana cameo ini disembunyikan identiti mereka dari pengetahuan penonton dan anggota kumpulan Sepahtu sendiri sehingga sitkom ini berlangsung. Cameo ini terdiri daripada artis - artis lagenda dan popular tanah air seperti **[[Dato' M. Nasir]]**, **[[Jamal Abdillah|Dato' Jamal Abdillah]]** dan ramai lagi.  

Sitkom ini pada mulanya disiarkan pada setiap hari Jumaat jam 10 malam. Pada musim 2, waktu siaran diubah pada jam 9 malam. Pada musim ke 4 bahagian 2, siarannya diubah pada hari Khamis dan waktu siaran dikekalkan pada jam 9 malam. Sitkom ini boleh ditonton di saluran **Warna** 132 (2015-2020), **Warna HD** 107 (2020-2024), **Prima** 105 (2024) dan **Mustika HD** 134 (2015-2016).

## Senarai musim

## Sepahtu Reunion Live Tour

## Sepahtu Reunion Live Merdeka

## Sepahtu Reunion Al-Moreh

## Sepahtu Reunion Al-Puasa

## Sepahtu Reunion Al-Raya

## Kolaborasi

## Penaja Utama

## Trivia
* Pada tahun 2018, sitkom Sepahtu tidak diadakan untuk memberi ruang kepada sitkom terbaru yang dianggotai kumpulan pelawak popular yang memenangi Maharaja Lawak Mega dua kali berturut- turut iaitu Bocey. Sitkom mereka yang diberi nama Bocey & Friends Live mengekalkan konsep yang sama seperti Sepahtu tetapi mereka menampilkan Nasir Bilal Khan sebagai pembuka acara / panggung untuk menceritakan perjalanan sketsa mereka sebagai satu kelainan.
*Pada musim ke-4 sitkom bahagian 1, Pak Ya tidak dapat melakukan persembahan pada episod 1 hingga 3 kerana telah digam oleh pihak tertentu daripada muncul di mana-mana rancangan televisyen. Hal ini kerana, ketika Pak Ya melakukan persembahan di pentas final Maharaja Lawak Mega bersama kumpulan Rare yang turut dianggotai Ropie & Ajak Shiro, persembahan mereka dikatakan menyindir pihak kerajaan. Walaubagaimanapun, Pak Ya telah membuat permohonan maaf kepada pihak berkenaan dan beliau muncul sebagai cameo pada episod ke-4. Kemunculan semula beliau di dalam sitkom sepahtu ini telah menggamatkan suasana dimana semua penonton bersorak dengan penuh semangat.
*Pada episod 10 musim 4 bahagian 2, Shuib telah dikecam hebat oleh netizen kerana beliau dikatakan telah melakukan lawak berunsur lucah ketika babak beliau mengukur kelapa. Oleh itu, beliau telah mengambil keputusan untuk tidak beraksi bagi baki sitkom Sepahtu ini untuk meredakan kemarahan netizen dan penonton. Pada tahun 2021, nama pelawak Shuib sekali lagi menjadi bualan ramai apabila beliau tidak beraksi dalam sitkom Sepahtu musim terbaru. Beliau tampil menjelaskan bahawa ketiadaan beliau pada musim ini bukan dek kerana kontroversi yang lalu tetapi beliau ingin berehat sementara dalam dunia seni bagi memberi tumpuan pada perniagaan Bubble Bee yang diasaskan oleh beliau dan isterinya. 
*Pada musim ke-5, sitkom sepahtu tidak dapat dirakamkan secara langsung disebabkan perintah kawalan pergerakan (PKP) yang dijalankan kerajaan dan prosedur operasi standard (SOP) yang tidak membenarkan para penonton untuk hadir pada skala yang besar.
*Pada penghujung tahun 2021, sepahtu telah melancarkan program terbaharu mencari bakat baharu iaitu Mencari Sepahtu Yang Hilang yang dihoskan oleh pelakon Ramona Zamzam dan pelawak Jiggy Masin. Program ini bertujuan untuk mencari pelapis baru dalam bidang lawak untuk diserap masuk ke dalam kumpulan Sepahtu ini bagi mengisi kekosongan yang ditinggalkan oleh Shuib setelah setahun tidak beraksi bersama kumpulan.
*Kumpulan Arteh diumumkan sebagai pemenang program Mencari Sepahtu Yang Hilang dan Dewa salah seorang dari kumpulan Arteh yang juga anak kepada pelakon dan pelawak lagenda Mr Os, telah dinobatkan sebagai pemenang kasut emas program tersebut sekaligus memberi peluang beliau untuk beraksi dalam sitkom Sepahtu Reunion pada tahun 2022 bahagian 1. Namun pada sitkom Sepahtu Reunion 2022 bahagian 2, kelibat Dewa tidak kelihatan bersama - sama kumpulan tersebut dan mencetuskan tanda tanya dikalangan peminat. Jep, selaku ketua kumpulan Sepahtu tampil menjelaskan kemunculan Dewa dalam sitkom sebelum ini sebagai satu hadiah bonus kemenangan dalam program Mencari Sepahtu Yang Hilang. Beliau juga telah mengumumkan dalam temu bual itu tentang kemasukan ahli baru yang akan meneruskan perjuangan sitkom Sepahtu. Orang yang dimaksudkan itu adalah pelakon dan pelawak lagenda tanah air iaitu Ebby Yus.
*Pada penghujung tahun 2022, kumpulan sepahtu telah melancarkan sitkom sepahtu live tour dari selatan ke utara di tiga buah negeri iaitu Johor, Terengganu dan Kedah. Sitkom live tour ini dilangsungkan dua episod setiap negeri. Namun pada 18 November 2022, sitkom live tour episod 2 di Kedah terpaksa dibatalkan untuk memberi ruang kepada Pilihan Raya Umum 15 (PRU15) yang diadakan pada 19 November 2022.

## Anugerah dan Pencalonan

## Lihat juga
* Sitkom yang serupa dengan *Sepahtu Reunion Live*:
** *[[Pi Mai Pi Mai Tang Tu]]
** *Senario*
** *Jenaka Kampung Kalut
** *Bocey & Friends
** *Bocey & Friends Live*
** *Joras & Stars
** ''Ubi Superstar Live

## Rujukan